You+Tube

1. YouTube

 * YouTube** on [|Googlen] omistama suosittu 19 eri kielellä tarjottu videopalvelu. YouTuben kautta käyttäjä voi lisätä omia videoita tai katsoa sekä ladata muiden käyttäjien lisäämiä videoita. Sivuston perusti [|15. helmikuuta] [|2005] kolme [|PayPalin] työntekijää: Chad Hurley, Steve Chen ja Jawed Karim. YouTuben päämaja sijaitsee [|San Brunossa], [|Kaliforniassa]. YouTube on Internetin suosituin suoratoistovideopalvelu.[|[1]][|[2]] YouTuben videoiden formaattina käytetään [|Adobe Flash] Video -muotoa (.FLV).

Viimeisin lisäys on se, että sinne ruvetaan enintään kymmenen minuutin otoksien lisäksi tallentamaan kokonaisia elokuvia. [|[5]] Aikaisemmin ne, jotka tallensivat elokuvia, jakoivat elokuvan useisiin noin yhdeksän minuutin mittaisiin osiin, jotta kokonaisuuden tallentaminen olisi ollut mahdollista.

**YouTuben tekniikka** YouTuben palveluun voi tallentaa [|WMV]-, [|AVI]-, [|MOV]- ja [|MPEG]-muotoisia tiedostoja YouTuben automaattisesti muokattavaksi. Perusasetuksin YouTube esittää videon tarkkuudella 320 vaakapistettä x 240 pystypistettä. Ääniraita muokataan muotoon [|MP3], ja sen näytteenottotaajuus on 22,050 k[|Hz] yksikanavaisena eli [|monofonisena]. Lisäämällä YouTuben [|videoleikkeen] [|URL]:n loppuun &fmt=6, saadaan tarkkuus lisääntymään 448 vaakapisteeseen x 336 pystypistettä. Jos [|URL]:n loppuun lisätään &fmt=18, videoleike näytetään täydellä [|VGA]-tarkkuudella 480 vaakapistettä ×360 pystypistettä, [|MP4]-muodossa, joka sisältää h.264-protokollan ja äänen [|AAC]-tiedostomuodossa.[|[7]]. Yleisesti ottaen on suositeltavaa, että videoleike ladataan YouTubeen tästä syystä 4:3-kuvasuhteella 480 x 360 -tarkkuudella tai 16:9 kuvasuhteella 1280 x 720 -tarkkuudella, mikä on puolitäysiteräväpiirtotarkkuus. Kuvan [|koodekki] on [|h.264], joko [|MPEG-2]- tai [|MPEG-4] -tiedostoin. Suositeltava äänimuoto on [|MP3] ja [|AAC] 44,100 k[|Hz]:n näytteenottotaajuudella kaksikanavaisena eli [|stereofonisena]. [|[8]]

**YouTube ja tekijänoikeusongelmat** YouTube kieltää [|tekijänoikeudellisesti] suojattujen videoiden tuomisen palveluun ilman tekijänoikeuksien haltijan lupaa. Tekijänoikeudellisesti suojatun materiaalin valvonta ja poisto palvelusta on kuitenkin osoittautunut hyvin vaikeaksi tehtäväksi. Jotkut televisioyhtiöt ovat lähes kokonaan luovuttaneet tekijänoikeudellisesti suojatun materiaalin poistamisen tehtävän vaikeuden vuoksi. [|[53]] YouTube voi poistaa käyttäjien tunnuksia, jos nämä ovat tuoneet tekijänoikeuksia rikkovia videoita palveluun.

Lähde: [] []

YouTuben peruskäyttö katseluun, yleistä
YouTuben katsoja tarvitsee luonnollisesti internetyhteyden. Internetyhteyden nopeus vaikuttaa toki jonkin verran videoiden latautumisnopeuteen, mutta jo yhden megan yhdeydellä nopeus on siedettävä. Toisaalta nopeammallakaan yhteydellä video ei välttämättä lataudu juurikaan nopeammin, pullonkaulat lienevät muualla kuin loppukäyttäjän internetliittymässä. Toisaalta siirrettävät tiedostot ovat kohtuullisen pieniä. Yleensä videon aloitus vie enimmän ajan ja kun video käynnistyy, ehtii tiedosto latautua videon etenemistä nopeammin (palkki muuttuu punaiseksi katselukohdan edellä). Odottamaan kuitenkin yleensä joutuu, eli silmänräpäyksessä videot eivät ala näkymään.

Youtuben sivulla on kätevä hakutoiminto;

Laita etsimääsi aiheeseen liittyvä hakusana tai useampi hakusana yllä olevan kuvan mukaiselle hakuriville ja kuittaa se enterillä tai paina hiirellä search-näppäintä. Saat listan aiheeseen liityvistä videoista, joista sitten alat etsimään sopivaa. Huomaa että myös sanan osalla voi tehdä hakuja.

Esim hakusanalla "kivi" saat reilut 1500 vastausta joista tosin kovin harva liittyy suomalaiseen sanaan "kivi". Koska YoutTube on pitkälti myös viihteellinen palvelu, laitan tähän linkin yhdestä kohtuu hauskasta videonpätkästä, joka liittyy tähän suomalaiseen kivi-sanaan ja sitä kautta tähän projektin aiheeseen.

[|Tarina nuoresta miehestä jolla on kivisyndrooma]

Eihän tuo ihan menny geoteknisen, eikä sen enempää rakennusteknisen luokituksenkaan mukaan, mutta jollain selvästi oli ollut aikaa ja tekemisen iloa :-).

Kun laitat hakusanaksi "pihakivi", saatkin jo enemmän aiheeseen liittyviä videoita, mutta lukumääräisesti taas vähemmän. Hakusanalla "stone work" tuleekin jo sitten paljon enemmän aiheeseen liittyvää.

Kun valitset hakutoiminnon tuloksena syntyneestä listasta jonkun videon, voit katsella sen. Itsellä on tapana avata ne hiiren oikealla näppäimellä löytyvän valikon avulla toiseen välilehteen, eipähän tarvitse mennä koko ajan taaksepäin-toiminnolla listaan tai tehdä hakuja uudestaan.

Avaamasi videon oikealle puolelle tulee lista muista aiheeseen liittyvistä videoista, joita sitten voit kätevästi selata ja katsella. Paljon toki on joukossa niitäkin, jotka ei aiheeseen liity ovat vain jostain sana-yhteydestä tms. syystä tulleet mukaan.

Youtubessa on myös yli 18 v sisältöä, mutta sitä ei kuitenkaan näytetä ilman sisäänkirjautumista. Näin varsinkin lasten silmiin ei vahingossa tule K18 materiaalia.

**Videoiden talllentaminen offline-käyttöä varten**
Youtubessa (nettisivulla) ei normaalitilanteessa ole mahdollisuutta tallentaa siellä olevia videoita, ts. sivulla ei ole tallennuksen toimintoja eikä video tallennu selaimen tallenna-toiminnolla eikä hiiren oikealla näppäimellä avautuvan valikon avulla. Jos tarvitset jotain hyväksi havaitsemaasi videota paikassa jossa sulla ei ole nettiyhteyttä, niin tallenna se mukaasi. En löytänyt Youtuben säännöistä tähän liittyvää kieltoa, mutta jostain syystä nuo tallentamisen apuvälineet herkeävät joskus toimimasta ja niitä täytyy vaihtaa uudempiin. Lieneekö syynä ominaisuuksien päivittäminen, jolloin ohjelmat sen vuoksi lakkaavat toimimasta, vai tietoinen tallentamisen estäminen YouTuben ylläpitäjän toimesta, en osaa sanoa.

Keinoja YouTube-videon tallentamiseen levylle tms. on useita, tässä pari:


 * Keino 1.** Yksi keino on asentaa tietokoneelle erillinen ohjelma johon leikepöydän avulla syötetään halutun Youtube-videon url-osoite ja kerrotaan minne video tallennetaan. Näillä ohjelmilla pystyy usein myös muuttamaan videoformaattia flv-videosta johonkin toiseen, esim. puhelimissa käytettyyn MP4 -formaattiin, mutta myös Windows Media Playerissa toimiviin formaatteihin. Formaattimuunnos on tarpeeton jos asennat koneellesi ilmaisen VLC-Media Player-ohjelman, joka muutoinkin kannattaa asentaa ([]).

Näitä Youtube-videon tallennusohjelmia löydät hakukoneilla esim. hakusanoilla "Youtube download" tms.


 * Keino 2**. Helpoin tapa lienee kuitenkin käyttää selaimena Mozilla Firefoxia ja asentaa siihen lisäosa (add-on) Youtuben videon tallentamiseksi. Mozillasta valitset ylävalikon työkalut, sieltä lisäosat, hae lisäosia ja kirjoitat hakuriville youtube. Listaan tulee useita vastauksia ja niistä esim. 1-click Youtube Video Downloader näykyy toimivan tämän kirjoittamishetkellä.



Asennettuasi lisäosan ja käynnistettyäsi selaimen uudelleen tulee ylläolevan kuvan mukaisesti katselutilassa videon oikean alakulman alle FLV MP4 3GP sinisellä. Niistä voit valita haluamasi tallennusmuodon ja tallentaa videon haluamaasi paikkaan mm. offline-esitystä varten.



Joissain tapauksissa nuo tallennuksen mahdollistavat siniset lyhenteet tulee tuohon sivuston oikeaan osaan, kohtaan josta kyseisen linkin osoitteen voi myös kopioida, taikka koko videon katseluikkunan upottaa esim. omalle www-sivulleen, kuten tähän alle on tehty. Tuo upottaminen tässä WikiSpacessa näköjään tehdään "Embed Widget" toiminnolla...

Videon kommentointi tai oman tuotoksen lataaminen Youtubeen
Youtubessa olevia videoita voivat katselijat kommentoida. Aikansa järjestelmässä olleissa videoissa onkin kommenttaja monta sivua. Kommentit ilmestyvät kyseisen videon alapuolelle sitä mukaa kun katselijat niitä antavat.

Youtubeen voi kuka tahansa laittaa/ladata (Upload) sisältöä muiden ja itsensä katseltavaksi.

Molemmat, niin kommentoiminen kuin tiedostojen siirtäminen muiden katseltavaksi ja kommentoitavaksi edellyttää, että olet kirjautunut järjestelmään, eli luonut käyttäjätunnuksen. Sen voit tehdä minkä tahansa Youtube-sivun oikeassa yläkulmassa olevalla "Create Account"-toiminnolla.

Tunnusta luodessasi sitoudut tämän järjestelmän käytön ohjeisiin, jotka kannattaa lukea. Varsinkin tekijänoikeuksia koskevat, mutta myös sisältöön liittyvät määräykset on syytä huomioida, ettei tallennetta poisteta ylläpitäjän toimesta.

Kun sinulla on tunnus, kirjaudut sisälle "Sign In"-toiminnolla ja pystyt kommentoimaan muiden tuotoksia tai siirtämään omia tuotoksia muiden katseltaviksi.

Sisältöä YouTubeen ladetessasi, huomioi ainakin seuraavat asiat
__YouTube on lisännyt kiellettyjen videoiden listaan sellaiset otokset, joissa tunnistettava ihminen ei tiedä tulleensa kuvatuksi tai ole antanut videoinnille suostumustaan.__ Onhan me lehdistä luettu jo oikeustapauksistakin, jossa joku (oppilas) oli ladannut kännykkävideoitaan YouTubeen ja videossa esiintyvä (opettaja) nosti syytteen kyseisen videon YouTubeen laittanutta vastaan ja voitti. Näin ollen työtä esittävillä videoilla esiintyvien ihmisten kanssa kannattaa asiasta sopia reilusti ja mielellään kirjallisesti.

Seksiaktit, alastomuus, vihanlietsonta, järkyttävä tai shokeeraava sisältö ja epäsopiva, lapsia kuvaavaa materiaali oli jo entuudestaan kiellettyä. Myös puhelinnumeroiden, osoitteiden, luottokorttien numeroiden ja muiden vastaavien yksityisten tietojen julkaiseminen on kiellettyä.

YouTubessa käyttäjät (kuka tahansa, sinäkin) voivat ilmoittaa videon asiattomaksi. Ylläpito tutkii omien sanojensa mukaan ympäri vuorokauden sopimattomiksi ilmoitettuja videoita ja poistaa ne, jos videot loukkaavat palvelun sääntöjä.

Huomaa myös, että sisällön näkyvyyttä ei juurikaan rajoiteta, kaikki on kaikille näkyvillä. Sanomattakin lienee siis selvää, että luottamuksellista ja yksityisyyttä tai liikesalaisuuksia loukkaavaa sisältöä ei YouTubeen kannata laittaa, ettei joudu maksumieheksi.

Jos tuotos on omaa tekemää ja videossa esiintyviltä henkilöiltä on lupa (kannattaa ottaa kirjallisena) ja sisältö ei ole ristiriidassa YouTuben ohjeiden ja lainsäädännön kanssa, ei ole mitään estettä sen Youtubeen lataamiselle.

Kanavat (channels)
Jatkuu...joskus..